กองทัพบก แจ้งเคลื่อนย้ายกำลังพล อาวุธยุทโธปกรณ์และยานพาหนะ 18 - 21 มีนาคมนี้ เพื่อทำการฝึกประจำปี
กองทัพบก โดยกองทัพภาคที่ 1 แจ้งเคลื่อนย้ายกำลังพล อาวุธยุทโธปกรณ์และยานพาหนะ ของกองพลที่ 1 รักษาพระองค์ เพื่อทำการฝึกและประเมินผลเป็นหน่วยกองพันผสมเหล่าทหารราบ เหล่าทหารม้าและเหล่าทหารปืนใหญ่ ประจำปี 2565 ณ สนามฝึกยุทธวิธี กองพลทหารราบที 9 จังหวัดกาญจนบุรี โดยมีเส้นทางเคลื่อนย้ายของหน่วยทำการฝึก กองพันทหารราบที่ 2 กรมทหารราบที่ 31 รักษาพระองค์ เคลื่อนย้ายไปในวันที่ 18 มีนาคม เวลา 03.00 น. เคลื่อนย้ายทางรถยนต์จาก กองพันทหารราบที่ 2 กรมทหารราบที่ 31 รักษาพระองค์ จังหวัดลพบุรี– จังหวัดอ่างทอง – จังหวัดสุพรรณบุรี – อำเภออู่ทอง – อำเภอพนมทวน – จังหวัดกาญจนบุรี– สนามบิน กองพลทหารราบที่ 9 และ เคลื่อนย้ายกลับ กองพันทหารราบที่ 2 กรมทหารราบที่ 31 รักษาพระองค์ จังหวัดลพบุรี ตามเส้นทางเดิม ในวันที่ 21 มีนาคม 2565 เวลา 15.00 น.กองพันทหารปืนใหญ่ที่ 11 กรมทหารปืนใหญ่ที่ 1 รักษาพระองค์ เคลื่อนย้ายไปในวันที่ 18 มีนาคม 2565 เวลา 05.00 น. เคลื่อนย้ายทางรถยนต์จาก กองพันทหารปืนใหญ่ที่ 11 กรมทหารปืนใหญ่ที่ 1 รักษาพระองค์ จังหวัดลพบุรี – วงเวียนเทพสตรี - อำเภอบ้านแพรก – จังหวัดอ่างทอง – จังหวัดสุพรรณบุรี – อำเภอบ่อพลอย – สนามบิน กองพลทหารราบที่ 9 และเคลื่อนย้ายกลับ กองพันทหารปืนใหญ่ที่ 11 กรมทหารปืนใหญ่ที่ 1 รักษาพระองค์ จังหวัดลพบุรี เมื่อจบภารกิจตามเส้นทางเดิม ในวันที่ 21 มีนาคม 2565 ขอแจ้งให้ประชาชนได้รับทราบและขออภัยในความไม่สะดวก